Turneja Poziv
Turneja Poziv je naziv za turneju srbijanske folk pjevačice Svetlane Cece Ražnatović koja je trajala od 2013. do 2016. godine. Turneja je otvorena 28. juna 2013. godine velikim koncertom na Ušću u Beogradu, a završena 7. maja 2016. godine koncertom u Grčkoj. U okviru turneje "Poziv" Ceca je održala koncerte u 14 evropskih država, te u Ujedinjenim Arapskim Emiratima. Održala je ukupno 69 koncerata u sljedećim državama: Srbija, Bosna i Hercegovina, Crna Gora, Austrija, Belgija, Njemačka, Švicarska, Slovenija, Francuska, Sjeverna Makedonija, Bugarska, Holandija, Rusija, Ujedinjeni Arapski Emirati (Dubai) i Grčka.